Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: szóló 2000. évi CXII. törvény (Balaton törvény) felülvizsgálatát követõen módosult. A továbbiakban a megyei
Paragraph Index: 498

szóló 2000. évi CXII. törvény (Balaton törvény) felülvizsgálatát követõen módosult. A továbbiakban a megyei területrendezési terveket e törvényeknek megfelelõen kell készíteni, illetve a már elfogadott megyei területrendezési terveket azokkal összhangba kell hozni. A tervekben tájvédelmi szempontból elsõsorban a tájképvédelmi övezetek szabályozása jelent elõrelépést. Az ökológiai hálózat szabályozásával pedig számos nem védett természeti terület természeti értékeinek védelme biztosítható. A tájvédelmi szakhatóság részvétele a tájat érintõ beruházások engedélyezési eljárásaiban – különösen az építésügyi, valamint a vezetékjogi eljárások tekintetében – mind a táj jellegének megõrzése, az optimális tájszerkezet kialakítása szempontjából számos egyedi esetben hozzájárult a táj védelméhez, azonban a nem védett tájak állapotának megõrzésében kevés elõrelépés történt. A kedvezõtlen mezõgazdasági szerkezet és a hagyományos tájszerkezet és tájjelleg fenntartásában szerepet játszó tevékenységek támogatásának hiánya azonban összességében rontották a tájpotenciált. A természet védelmérõl szóló törvénybe az élõvilág védelme érdekében beépített fényszennyezést korlátozó rendelkezés a kezelési terveken keresztül egyben a védett természeti területek éjszakai tájképének megóvását is szolgálja. A természetes tájkép részét képezõ csillagos ég láthatóságának megõrzése érdekében megkezdõdött a fényszennyezéstõl mentes területek Csillagos Égbolt Rezervátumként való kijelölése, amelyeknek elsõ képviselõje a Zselici Tájvédelmi Körzet. Feladatok Az NTA-III tervidõszakban gondoskodni kell a területés településrendezés, az építésügy, a mûszaki infrastruktúra-fejlesztés során a tájvédelmi érdekek érvényesítésérõl, amely az országos ökológiai hálózat és a tájképvédelmi övezetek megfelelõ lehatárolásával és szabályozásával valósul meg. A konkrét beruházásokkal összefüggõ tájvédelmi szakhatósági munkát fejleszteni, pozícióját az Európai Táj Egyezményben vállalt feladatokkal összhangban erõsíteni szükséges, mindezt a tájvédelem szakmai ismérveit tartalmazó, a határozatokat megalapozó jogszabállyal, szabványokkal és tájvédelmi tervekkel kell elõsegíteni. A fényszennyezés tájromboló hatásával szembeni hatékony, szemléletformáló fellépés részeként a Zselic TK mellett újabb további területek kijelölésére van szükség (Hortobágy, Õrség), amelyeket a nemzetközi szintû kritériumrendszernek is megfelelõ Sötét Égbolt Parkként kell elfogadtatni és fenntartani. E kitüntetett területeken kívül is szükséges a fényszennyezést csökkentõ, kiküszöbölõ technikai megoldásokat elõíró szabályozás és az annak megfelelõ gyakorlati kivitelezés biztosítása. 4.9 Az egyedi tájértékek megõrzése Az egyedi tájértékeka különbözõtájakkarakterénekkialakulásábanszerepetjátszó,legtöbbesetbenhelyi jelentõségû természeti, kultúrtörténeti vagy esztétikai emlékek, amelyek a nemzet vagy a helyi társadalom hovatartozását erõsítik, a tájak és kultúrák sokszínûségérõl árulkodnak, ezért megóvásuk fontos feladat. A központi nyilvántartás szerint eddig 547 (az NTA-II. idõszakában346) település egyedi tájértékeinek felmérése készült el. A kataszterezést 1999-ben készült szabvány ajánlásai segítik. Feladatok Az egyedi tájértékek megóvása érdekében átfogó feladat a kataszterezésnek az Európai Táj Egyezmény hazai feladatainak megvalósításába való beépítése a szemléletformálás, a tájak osztályozása, valamint a tájkataszterezés folyamatán keresztül. A kataszterezés folytatásának elsõ lépése a kataszterezésrõl szóló MSZ 20381:1999 számú szabvány korszerûsítése olyan módon, hogy a kataszterezés során gyûjtött adatok a Természetvédelmi Információs Rendszeren keresztül elemezhetõk legyenek. A korszerûsítést követõen be kell fejezni a kataszterezést. Az egyedi tájértékek védelme igényli továbbá az egyes ágazati jogszabályokban való szabályozást, így különösen a településrendezés, a kulturális örökségvédelem, valamint az épített környezet alakítása és védelme terén. 4.10 Biológiailag aktív felületek, zöldfelületek A települési ökológiai rendszerek mûködését, a települések környezeti állapotát és a helyi éghajlati körülményeket befolyásoló biológiailag aktív felületek csökkenése az utóbbi 6 évben tovább folytatódott, ezért az építésügyet szabályozó törvényben bevezetésre került a biológiai aktivitásérték fogalma. A biológiai aktivitásérték a településrendezési tervben használt arányszám, amely kifejezi egy adott terület növényzetének felszínborítási értékét. A biológiai aktivitásérték számításának módszerét a KvVM közremûködésével készült, 2007-ben megjelent miniszteri rendelet tartalmazza. A települések biológiailag aktív felületeinek megõrzése, különösen a természetvédelmi oltalom alatt álló területek esetében biztosítja a település környezetében lévõ természetközeli területek, és élõviláguk kapcsolatát a településen belüli zöldterületek élõvilágával. A települési zöldfelületek biológiai aktivitásuk révén jelentõsen javítják a mikro/mezoklímát, melynek a környezetszennyezés és az általános felmelegedés mérséklése terén egyre nagyobb szerepe lesz. Feladatok Az eddigi tapasztalatok szerint a biológiai aktivitásértéknek a területfelhasználás szerinti meghatározása nem éri el a kívánt települési környezetvédelmi és tájvédelmi célt, ezért szükséges azt az egyes telkek beépítésénél is alkalmazni. A szabályozást tehát a telkek szabályozására vonatkozóan szükséges átalakítani a tájvédelmi szervek szakmai közremûködésével készítendõ tanulmányokra alapozva. A zöldfelületi rendszer kialakításának szempontjait továbbra is biztosítani kell, ennek megfelelõen a jogi eszközök kialakítása, a meglévõ jogi szabályozás szükség szerinti módosítása, a szakhatósági eljárásba való beépítése fontos feladat. Tudatosítani és érvényesíteni szükséges a településeken belüli zöldfelületek (gyepek, cserjék, fák, fasorok, ligetek, zöldtetõk stb.) fennmaradását, fejlesztését, az „élhetõ település”, valamint a települési környezetben elõforduló, behúzódó vadon élõ élõvilág megóvása érdekében. Fontos a települési zöldfelületeket alkotó növényfajok kiválasztásánál, alkalmazásánál, hogy csak olyan fajok/fajták telepíthetõk, amelyek nem özönnövények, a belterületeket, külterületeket nem gyomosítják, és így nem okozhatnak környezetükben természeti kárt. 4.11 Beavatkozások a természetbe 4.11.1 A Balaton állapota Az 1970-es évek végéig folyamatosan telepítettek busát a Balatonba. Mára az állomány nagy része elöregedett, ugyanakkor a nem ritkán 60 kilós példányok kifogása rendkívüli erõfeszítéseket igényel és csak nagyon lassan halad. Bár nincsenek pontos adataink a Balatonban élõ busa állomány mennyiségérõl, szakértõk azt 6–14 ezer tonna közöttire becsülik. Addig, amíg ez a természetvédelmi szempontból káros, horgászatilag hasznosíthatatlan, jelentéktelen gazdasági értéket képviselõ haltömeg nem kerül ki a Balatonból, addig nem lehet számítani arra, hogy a természetes halállományok fajösszetétele és mennyiségi aránya helyreáll. Feladat A tervidõszak Balatonra vonatkozó egyik kiemelt jelentõségû feladata a busaállomány drasztikus csökkentése, amelyet jelenlegi tudásunk szerint csak halászati módszerrel lehet végrehajtani. 4.11.2 A Balatoni nádasok megõrzése A Balaton nádasai meghatározó szerepet töltenek be a tó és környezete életében. A nád természetes módon védi a partot az elhabolástól, továbbá kiemelkedõ jelentõségû a tó természeti értékeinek megõrzése terén. A nádgazdálkodás munkalehetõséget teremt és a tájba illõ építészet szempontjából is fontos. Mindezek miatt a Balaton nádasait kormányrendelet védi. A nádasok bonyolult és pótolhatatlan életközösségek hordozói, értékes vizes élõhelyek, ugyanakkor kiemelten veszélyeztetettek és sérülékenyek. Jelenleg mintegy 2000 hektárra tehetõ kiterjedésük, melyek megõrzése, kezelése fontos természetvédelmi feladat. Az élõhelyekre, fõként a nádi énekesmadarak életmenetére alapozott kezelése, alapvetõen befolyásolja a nádvágás tervezését, engedélyezését, végrehajtását. A nádasokfennmaradásaellenhatnak a különbözõparti, part menti beruházások,mint pl. a kikötõk,strandok, napozóés horgászstégek, bejárók létesítése, melyeknek elõfeltétele az érintett nádasok megszûntetése. Ennek megelõzését szolgálják azok a part menti településekre készült partszabályozási tervek, amelyek rögzítik az építési lehetõségek helyszíneit. A balatoni nádasokra vonatkozó kormányrendelet, a Natura 2000 kormányrendelet továbbá a Balaton-törvényben foglaltak település szintû érvényesítése azonban lehetõséget ad a védelemre érdemes nádasok és élõviláguk, illetve a balatoni táj megõrzésére. Feladat A nádasok megõrzése érdekében a vízzel borított nádasok aratása csak jégrõl, a fészkelési, illetve a vegetációs idõszakon kívül történhet. Az aratott területeken így is a következõ évben a májusi fészkelések általában kimaradnak. A folyamatosan háborítatlan élõhelyek biztosítása érdekében egyes nagyobb nádfoltokon az aratás kerülendõ, mint pl. a Bozsai-öbölben. A nyíltvíz felõli 10–20 m-es nádsáv aratása mellõzendõ és a keskenylevelû gyékényes foltok meghagyása is fontos, mert ezek az élõhelyek a legfontosabb fészkelõ helyei a nádi énekesmadaraknak. A nagyobb, északi parti öblözetekben minimálisan négyéves vágásforduló ajánlott olyan módon, hogy az területileg mozaikosan történjen. A vegyes korú, illetve szerkezetû nádas képes fenntartani a leggazdagabb élõvilágot. Különösen fontos feladat a parti zónával összeérõ nádasok megõrzése. 4.11.3 Biológiai védekezés vegyszerhasználat helyett Szúnyogirtás: Magyarországon évente 500–600 ezer hektáron végeznek légi úton szúnyogirtást, elsõsorbana Balaton, a Velencei-tó, a Tisza-tó a Szigetköz, a Dunakanyar térségében. A szúnyogirtással érintett terület 95%-án kémiai irtást végeznek és mindössze 5%-án gyérítik a szúnyogokat biológiai úton. A vegyszeres szúnyogirtás során egyetlen csípõ szúnyoggal együtt egyéb rovarfajok 100 000 egyede pusztul el. A természetes vizekbe, a megtermelt élelmiszerekre, kertekre stb.-re hulló vegyszerek rövid úton az emberi szervezetbe kerülhetnek. Feladat Az NTA-III idõszakában el kell érni, hogy a vegyszeres és a biológia szúnyogirtás aránya kiegyenlítõdjön, hosszabb távon pedig a biológiai legyen az általános. Mivel a biológiai szúnyogirtást csak lárvaállapotban lehet elvégezni, biztosítani kell, hogy a szúnyog szaporodó helyek feltérképezése idõben megtörténjen és a lárvák fejlõdési állapotáról megfelelõ információ álljon rendelkezésre a beavatkozás maximális hatékonyságának biztosítása érdekében. 4.11.4 Növényvédelem A vegyszeres növényvédelmi beavatkozások zöme a szúnyogirtáshoz hasonlóan nem szelektív módszer, így, a biológiai sokféleség súlyos csökkenéséhez vezethet, különösen erdõkben. A rovarkártevõk irtására sok esetben már rendelkezésre állnak valóban szelektív, fajspecifikus biológiai növényvédelmi technológiák. Ezek alkalmazását gyakran nem is költségigényük miatt vetik el, hanem azért, mert a vegyszerekhez képest nagyobb szakértelmet, gondosabb technológiai kivitelezést és elõkészítést igényelnek. Feladat Az NTA-III idõszakában el kell érni, hogy legalább a védett területeken, és különösen az erdõkben a biológiai növényvédelmi módszereket alkalmazzák minden olyan esetben, amikor rendelkezésre áll ilyen technológia. A szakhatósági munkát szakmai útmutató összeállításával kell segíteni. 4.12 Nemzetközi minõsítésû területek 4.12.1 Ramsari területek A nemzetközi jelentõségû vadvizekrõl, különösen, mint a vízimadarak tartózkodási helyérõl szóló ramsari egyezményt 1971-ben írták alá, Magyarország 1979-ben csatlakozott, majd az 1993. évi XLII. törvénnyel hirdette ki azt. Az egyezmény végrehajtása kapcsán a nemzetközi jelentõségû vizes élõhelyek jegyzékébe az elmúlt hat évben hét új területet jelentett be Magyarország, összesen mintegy 79 ezer hektár kiterjedésben. Ezzel 28-ra emelkedett a hazai ramsari területek száma, a teljes kiterjedésük pedig kereken 233 ezer hektárra nõtt. Nemzetközi jelentõségû vizes élõhelyeinkvédelmében,különösenaz országos,illetve helyi védelem alá nem esõ ramsariterületek esetébenjelentõs elõrelépésnekszámított, hogy 2004-ben a ramsariterületek hálózatánakcsaknemteljesegésze bekerült a Natura 2000 hálózatba (néhány töredékterület kivételével), biztosítva az egyezmény követelményeinek megfelelõ védelmet, és lehetõvé téve a fenntartható, „bölcs” hasznosítást. Feladatok Gondoskodni kell nemzetközi jelentõségû vizes élõhelyeinknek az egyezmény szellemében történõ megõrzésérõl, monitorozásáról és bölcs hasznosításáról, felhasználva a védett terület, illetve a Natura 2000 hálózat által lefedett ramsari területeken meglévõ jogszabályi lehetõségeket, az uniós és hazai támogatási rendszereket, továbbá a kommunikáció, az ismeretterjesztés és a környezeti nevelés eszközeit. Gondoskodni kell arról, hogy a Víz Keretirányelv végrehajtása során az abban foglalt célkitûzések teljesülése mellett a 2015-ig kialakítandó vízgyûjtõ-gazdálkodási tervekbe beépüljenek a természetvédelmi, köztük a vizes élõhelyek védelmét szolgáló, a fenntarthatóságot biztosító szempontok, különös tekintettel a nemzetközi jelentõségû vizes élõhelyekre. 4.12.2 Európa Diplomás területek Európa természeti örökségének megóvása érdekében az Európa Tanács 1965-ben megalapította az Európa Diplomát. A kitüntetéssel olyan védett területek kerülnek a testület védnöksége alá, amelyek geológiai, biológiai vagy tájképi sokfélesége kiemelkedõ. A diplomát az Európa Tanács helyszíni ellenõrzése után ötévenként újítják meg, vagy vonják vissza. A 2005-ben és 2008-ban lezajlott ellenõrzés eredményeként az Európa Tanács mindhárom területünk: az Ipolytarnóci Õsmaradványok Természetvédelmi Terület, a Szénás-hegycsoport és a Tihanyi-félsziget utóvulkáni képzõdményei (összesen 2371 ha) diplomáját meghosszabbította, elismerve a magyar természetvédelmi szakemberek kiváló munkáját. A Szénás-hegycsoport megõrzésére elnyert EU-s LIFE projekt keretében 2005–2008 között sikerült gondoskodni a területen élõ, világviszonylatban kiemelkedõ értéket képviselõ dolomit len a földkerekségen egyetlen létezõ élõhelyének hosszú távú megõrzésérõl. Az egyes területeken teljesítendõ természetvédelmi követelmények megvalósulásának elõsegítése, valamint a széles körû tájékoztatás érdekében kihirdetésre kerültek az Európa Diplomával rendelkezõ területek (8002/2006. (K. V. Ért. 8.) KvVM tájékoztató), továbbá a rájuk vonatkozó rendelkezések (9/2007. (K. V. Ért. 4.) KvVM utasítás). Ipolytarnóci õsmaradványok 511,9 ha Szénás-hegycsoport: 1 187,1 ha Tihanyi-félsziget vulkanikus képzõdményei 671,8 ha Összesen 2 370,8 ha Feladatok Az elmúlt évekhez hasonlóan szükséges, hogy az Európa diplomás területeink természetvédelmi kezelése részben az Európa Tanács (ET) ajánlásainak, részben az adott terület természetvédelmi igényeinek feleljen meg. Az éves beszámoló jelentéseket az Európa Tanács számára el kell készíteni. Az ET ajánlásokban szereplõ feladatok teljesítése egyúttal elõsegíti azt is, hogy erõsödjön a lakosság bevonása a természetvédelembe, az oktatási és szemléletformálásieszköztárakbõvüljenek,valamint az Európa Diplomás területek, mint sajátos védjegyek biztosítsák e területek egyre jelentõsebb ökoturisztikai vonzerejét is. 4.12.3 Bioszféra-rezervátumok A bioszféra-rezervátum hálózat kialakítása 1976 óta folyik az UNESCO Ember és a Bioszféra (MAB) Programja keretében. A bioszféra-rezervátumok feladata három, egymást kiegészítõ funkció teljesítése: a természeti értékek, ökoszisztémák és a biodiverzitás védelme, a fenntartható gazdasági és társadalmi fejlõdés elõsegítése, valamint a környezeti oktatás és kutatás támogatása. Magyarországona 80-as évek végéig 5 bioszféra-rezervátum került kijelölésre:az Aggteleki, a Fertõ-tavi, a Hortobágyi, a Kiskunsági és a Pilisi bioszféra-rezervátum. Magyarországon 2007-ben megtörtént a rezervátumok jogi minõsítésének korszerûsítése, és az elmaradt

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes